Pagoh (kawasan persekutuan)

Pagoh adalah kawasan persekutuan di Johor, Malaysia, yang telah diwakili di Dewan Rakyat Malaysia sejak 1974.

Kawasan Parlimen Persekutuan telah diwujudkan dari bahagian-bahagian kawasan Parlimen Muar Dalam dalam persempadanan semula pada tahun 1974 dan diberi mandat untuk memilih seorang ahli kepada Dewan Rakyat Malaysia di bawah sistem pengundian pemenang undi terbanyak.

Kawasan persekutuan Pagoh secara majoritinya berada di dalam daerah Muar, dengan sebilangan kecilnya di dalam daerah Tangkak dan Segamat.

Demografi

Demografi penduduk di Pagoh majoritinya adalah dari orang Melayu yang menduduki kawasan kampung, taman perumahan, kawasan FELDA seperti di Bukit Serampang dan ladang kelapa sawit seperti yang diusahakan oleh Kumpulan Guthrie Berhad. Majoriti orang Cina pula tinggal di kawasan bandar dan perumahan yang berdekatan. Manakala majoriti orang India tinggal di kawasan ladang kelapa sawit dan taman perumahan yang terdapat di Pagoh.

Terdapat juga kawasan baharu seperti Bandar Universiti Pagoh yang merupakan sebuah bandar universiti yang terbesar di utara Johor.

Kawasan Bukit Pasir majoriti penduduknya adalah dari kalangan orang Cina. Ladang Pengkalan Bukit pula majoritinya adalah dari kalangan orang India. Mukim Sungai Raya dan Mukim Sungai Terap merupakan mukim yang terdapat ramai penduduk dari kalangan orang Melayu.

Kawasan ini juga terletaknya kawasan pilihan raya negeri bagi Bukit Kepong dan Bukit Pasir yang mana sebelum ini dikenali sebagai Bukit Serampang dan Jorak. Para penduduk di sinilah yang menentukan wakil rakyat mereka bagi Dewan Negeri Bukit Pasir, Dewan Negeri Bukit Kepong dan Parlimen Pagoh.

Kampung Panjang Sari merupakan kawasan yang mempunyai begitu ramai penduduk. Kampung-kampung lain termasuklah Kampung Permatang Pasir, Kampung Paya Redan, Kampung Parit Masjid dan lain-lain. Antara pekan kecil yang terdapat di Pagoh, termasuklah Lenga, Jorak dan Simpang Kiri.

Taman perumahan yang ada termasuklah, Taman Pagoh Jaya, Taman Seri Pagoh, Taman Bukit Pasir dan lain-lain.

Statistik Banci 2020 
Sumber:

Sejarah
Sebelum Kemerdekaan Tanah Melayu, kawasan ini diwakili oleh Ahli Majlis Perundangan Persekutuan Tanah Melayu untuk Muar Utara (1955-1959), iaitu Hassan Yunus.

Selepas kemerdekaan pula, Aziz Ishak mewakili kawasan ini sebagai Ahli Parlimen Persekutuan Tanah Melayu untuk Muar Dalam (1959-1963) dan seterusnya sebagai Ahli Dewan Rakyat, Parlimen Malaysia Pertama untuk Muar Dalam (1963-1964), selanjutnya sebagai Ahli Dewan Rakyat, Parlimen Malaysia ke-2 untuk Muar Dalam (1964-1969) lalu.

Syed Nasir Syed Ismail pula mewakili kawasan ini sebagai Ahli Dewan Rakyat, Parlimen Malaysia ke-3 untuk Muar Dalam (1971-1974) lalu. Beliau telah dipilih sebagai Ahli Parlimen Pagoh yang pertama dan merupakan Ahli Dewan Rakyat, Parlimen Malaysia ke-4 dari tahun 1974 hingga tahun 1978 lalu sebelum digantikan oleh Muhyiddin Yassin.

Ketika Muhyiddin Yassin bertanding pada Pilihan raya negeri Johor 1986, Ahmad Omar telah menggantikan tempat beliau dari tahun 1986 hingga tahun 1995 lalu. Sejak Pilihan raya umum Malaysia 1995, Muhyiddin Yassin telah memegang kembali kerusi tersebut.

Daerah mengundi
2004–2016: Daerah ini mengandungi daerah-daerah pengundian iaitu Kebun Bahru, Kampong Teratai, Sri Ledang, FELDA Sri Jaya, Durian Chondong, Bandar Bukit Kepong, FELCRA Paya Kepar, Ma'okil, Bukit Kepong, Lenga Utara, Kundang Ulu, Ladang Serampang, Parit Raja, Bandar Grisek Timor, Grisek, Kampong Kundang Ulu, Lenga Selatan, Kampong Bahru, Lenga, Kampong Gombang, Ladang Nordanal, Samasih, Liang Batu, Lenga Road, Kampong Raja, Panchor, Bandar Panchor, Kampong Jawa, Jorak, Tanjong Selabu, Pergam, Temiang, Sungai Terap, Sungai Raya, Kampong Tengah, Permatang Pasir, Pekan Bukit Pasir Barat, Pekan Bukit Pasir Utara, Pekan Bukit Pasir Selatan, Bukit Pasir, Ladang Craigielea, Panjang Sari, Pagoh, Bandar Pagoh Utara, Bandar Pagoh Selatan, Paya Redan.

2016–kini: Daerah ini mengandungi daerah-daerah pengundian di Kebun Bahru (Daerah Tangkak), Kampong Teratai, Sri Ledang (Daerah Segamat), FELDA Sri Jaya, Durian Chondong, Bandar Bukit Kepong, FELCRA Paya Kepar, Ma'okil (Daerah Muar dan Segamat), Bukit Kepong, Lenga Utara, Kundang Ulu, Ladang Serampang, Parit Raja, Bandar Grisek Timor, Grisek, Kampong Kundang Ulu, Lenga Selatan, Kampong Bahru, Lenga, Kampong Gombang, Ladang Nordanal, Samasih, Liang Batu, Lenga Road, Kampong Raja, Panchor, Bandar Panchor, Kampong Jawa, Jorak, Tanjong Selabu, Pergam, Temiang, Sungai Terap, Sungai Raya, Kampong Tengah, Permatang Pasir, Pekan Bukit Pasir Barat, Pekan Bukit Pasir Utara, Pekan Bukit Pasir Selatan, Bukit Pasir, Ladang Craigielea, Panjang Sari, Pagoh, Bandar Pagoh Utara, Bandar Pagoh Selatan, Paya Redan.

Menurut Warta Kerajaan yang dikeluarkan pada 30 Mac 2018, Parlimen Pagoh terdiri daripada 47 daerah mengundi

Sejarah perwakilan

Syed Nasir Syed Ismail dipilih sebagai Ahli Dewan Rakyat, Parlimen Malaysia ke-4 untuk Pagoh (1974-1978).

Dewan Negeri

Ahli Dewan Negeri terkini

Pihak Berkuasa Tempatan

Keputusan pilihan raya

Lihat juga
 Ahli Parlimen Pagoh
 Bukit Kepong (kawasan negeri)
 Bukit Pasir (kawasan negeri)

Rujukan

Kawasan pilihan raya persekutuan di Johor
Politik di Johor